ไม่มีอะไรที่เป็นไปไม่ได้
เราเห็นชีวิตผู้คนรอบข้างที่เขาประสบความสำเร็จในการจัดการเงินทอง มีเป้าหมายทางการเงิน รู้จักหาเงิน ใช้เงิน วางแผนการเงิน และลงทุนได้ผลตอบแทนที่ดี มีความสุขสบายในบั้นปลายชีวิต ด้วยความชื่นชมปนอิจฉา พร้อมให้เหตุผลกับตัวเองว่า ถ้าเรามีเวลา เราก็ทำอย่างเขาได้
29 ต.ค. 2565

เราเห็นชีวิตผู้คนรอบข้างที่เขาประสบความสำเร็จในการจัดการเงินทอง มีเป้าหมายทางการเงิน รู้จักหาเงิน ใช้เงิน วางแผนการเงิน และลงทุนได้ผลตอบแทนที่ดี มีความสุขสบายในบั้นปลายชีวิต ด้วยความชื่นชมปนอิจฉา พร้อมให้เหตุผลกับตัวเองว่า ถ้าเรามีเวลา เราก็ทำอย่างเขาได้ 
ถึงวันนี้ ด้วยเวลาที่เรามีอยู่เท่าเดิม (และมีเท่ากันทุกคน) หากเรารู้จักใช้เทคโนโลยีมาช่วย เราก็สามารถทำได้ ก.ล.ต.ได้คิดค้นและนำเสนอ Mobile Application Starttoinvest เพื่อให้ทุกคนสามารถทำเป้าหมายและความฝันของชีวิตให้เป็นจริงได้ ปัจจุบันเป็นเวอร์ชั่นที่สอง ซึ่งปรับปรุงให้ใช้งานได้สะดวก ตรงตามความต้องการของผู้ใช้ยิ่งขึ้น โดยสิ่งที่คุณจะได้จาก Application นี้ คือ
1.ได้ที่ปรึกษาการเงินส่วนตัว เช่น เพื่อเป้าหมายเกษียณสำราญ เริ่มจากคำนวณหาจำนวนเงินที่ต้องการ ณ วันที่เกษียณ จากนั้นคำนวณต่อว่าต้องลงทุนเท่าไหร่จากวันนี้ เพื่อให้ไปถึงเป้าหมาย เช่นเดียวกับการกำหนดปลายทางและการเตรียมเสบียงระหว่างเดินทาง เป้าหมายอาจเป็นเงินก้อนเพื่อส่งลูกเรียน หรือรายจ่ายอื่นก็ได้ ในเวอร์ชั่นนี้คุณสามารถเลือกคำนวณอัตราเงินเฟ้อได้ด้วย ทำให้ผลที่ออกมาใกล้เคียงความเป็นจริงมากขึ้นค่ะ
2.ได้เข้าถึงข้อมูลสินค้าการลงทุน เปรียบได้กับการเลือกยานพาหนะในการเดินทางค่ะ ซึ่งเป็นช่องทางลัดเข้าสู่ข้อมูลและหนังสือชี้ชวนของหุ้น หุ้นกู้ พันธบัตร กองทุนรวม สินทรัพย์ประเภทอื่น (เช่น อสังหาริมทรัพย์ โครงสร้างพื้นฐาน ทองคำ น้ำมัน) ทั้งที่ออกใหม่ (IPO) และที่มีขายอยู่ในตลาด รวมถึงข้อมูลกองทุนรวมที่มีผลการดำเนินงานโดดเด่น 10 อันดับแรกแยกตามนโยบาย ให้คุณเลือกให้เหมาะกับสไตล์ ไม่พลาดโอกาสในการลงทุน และสามารถตั้งโปรแกรมแจ้งเตือนเมื่อมีข้อมูลใหม่ได้ด้วย และที่สำคัญคุณสามารถโทรศัพท์ติดต่อบริษัทหลักทรัพย์และธนาคารที่ขายสินค้าหรือให้บริการนั้นๆ ได้ทันทีจากหน้า Application ค่ะ 
3.ได้พบขุมทรัพย์ความรู้ สามารถค้นหาบทความ บทสัมภาษณ์ คลิปความรู้การเงินการลงทุนที่เข้าใจง่ายและเป็นกันเอง 
สำหรับผู้ที่คิดว่าการวางแผนทางการเงินและการลงทุนเป็นเรื่องยาก แล้วจึงไม่ลงมือเสียที Application นี้ช่วยคุณได้ โดยเป็นบริการหนึ่งในการให้ความรู้ทางการเงินแก่ประชาชนของ ก.ล.ต. ด้วยความตั้งใจว่า “เก็บก่อนใช้ แบ่งไปลงทุน มั่งคั่งได้ทุกคน” ค่ะ สามารถดาวน์โหลด Application ได้ฟรี ทั้งระบบ IOS และ Android ส่วนท่านที่เคยดาวน์โหลดแล้ว สามารถอัพเดทเป็นเวอร์ชั่นใหม่ที่ใช้ประโยชน์ได้มากกว่าเดิม สอบถามเพิ่มเติมที่ www.facebook.com/starttoinvest ค่ะ
“ก.ล.ต. อยากให้คนไทยลงทุนด้วยความรู้ความเข้าใจที่ถูกต้อง”